
I.Характеристика на фирмата

       1.Институция – наименование и статус

       “Карина”АД – акционерно дружество със 100% частен капитал.”Карина”АД гр.Карнобат е наследник на създаденото в началото на 1962 год. Индустриално предприятие в гр.Карнобат на базата на няколко шивашки работилници , като производствени звена за готови облекла на ТПК”Изгрев” и Промкомбинат”Каран”.През 1967 год. започва строителство, а през 1970 год. е пусната в експлоатация новата производствена сграда. 

          През 1971 год. успешно е  внедрена нова научна организация на производството, труда и управлението, разработена от Научен институт “СУПРО” – Прага, Чехословакия.

           През 1973 год. се разкрива цех в с.Манолич със 170 човека.

           За периода 1981 – 1083 год. се разкриват цехове в с.Кликач, с.Калугерово, с.Тополица и с.Хаджиите.

           В структурата на производството по направление на реализацията в края на 1970 год. износа възлиза на 70%. Той се осъществява в почти всички Републики  на бившия СССР.

            През 1986 год. реализацията на производството е преориентирана към европейския пазар. Осуществени са първите контакти с германски фирми за работа на ишлеме, които в последствие прерастват в поръчки, покриващи до 80% от производствените възможности на дружеството  при едносменен режим на работа.

            С решение N: 35 на МС от 10.03.1989 год. Проложение N: 8 е образувана държавна фирма “Карина” със седалище гр.Карнобат.

            С разпореждане N: 64 на МС от 11.05.1992 год. ДФ”Карина” е преобразувана в еднолично дружество с ограничена отговорност  с държавно имущество, с наименование “Карина” – ЕООД с предмет на дейност произвоство и търговия  в страната и чужбина на шивашки изделия.

            След приватизацията през 1996 год. става “Карина”АД.

            Дружеството е разположено в непосредствено близост до главните автомобилни пътища на страната, благоприятстващо търговските връзки и стокооборота с по – важни икономически центрове на България – Бургас, Варна, Русе, Пловдив и София.Регионът  е с добре развита ифраструктура и промишленост.Местонахождението на “Карина”АД е изключително благоприятно и способства за добри търговски контакти.

       2.Характер на дейността 

   Предмет на дейността на “Карина”АД е производство и търговия  на шивашки изделия в страната и чужбина.

    Фирмата е напълно осигурена със съвременно оборудване средната възраст на основното оборудване е 6-10год. Има изготвен инвестиционен план за подмяна на остарялото основно оборудване.
   Специализацията на фирмата е в производството на мъжки ризи, дамски блузи и пижами.То е предимно на ишлеме, т.е. клиента доставя  по - голяма  част от основните и спомагателни материали и изцяло взема готовия продукт.Предимно се работи със западноевропейски клиенти – Германия, Австрия, Италия, Испания.

